turjo4nis/wikipedia-bn-dump-20250701 huggingface dataset:
অখিল ভারতীয় রামরাজ্য পরিষদ

অখিল ভারতীয় রামরাজ্য পরিষদ (আরআরপি) ছিল একটি দক্ষিণপন্থী রক্ষণশীল হিন্দু ভারতীয় রাজনৈতিক দল। ১৯৪৮ সালে স্বামী কারপত্রি এই দল প্রতিষ্ঠা করেন। ১৯৫২ সালের সাধারণ নির্বাচনে আরআরপি ভারতীয় সংসদের নিম্নকক্ষ লোকসভায় তিনটি আসন পায়। ১৯৬২ সালের সাধারণ নির্বাচনে আরআরপি লোকসভায় দুটি আসন জয় ক্রএছিল। ১৯৫২, ১৯৫৭ ও ১৯৬২ সালের বিধানসভা নির্বাচনগুলিতে হিন্দিবলয়ে, মূলত রাজস্থান রাজ্যে, আরআরপি অনেকগুলি বিধানসভা আসন লাভ করেছিল। অন্যান্য হিন্দুত্ববাদী রাজনৈতিক দলগুলির মতও আরআরপিও ভারতে অভিন্ন দেওয়ানি বিধি চালু করার পক্ষপাতী। পরবর্তীকালে আরআরপি ভারতীয় জনতা পার্টির পূর্বসূরি ভারতীয় জনসংঘ দলটির সঙ্গে মিশে যায়।

টীকা

তথ্যসূত্র 
 

ভারতীয় হিন্দু রাজনৈতিক দল
ভারতের বিলুপ্ত রাজনৈতিক দল
১৯৪৮-এ ভারতে প্রতিষ্ঠিত
১৯৪৮-এ প্রতিষ্ঠিত রাজনৈতিক দল
ভারতের রক্ষণশীল দল
প্রাথমিক ও গণশিক্ষা মন্ত্রণালয় (বাংলাদেশ)

প্রাথমিক ও গণশিক্ষা মন্ত্রণালয় গণপ্রজাতন্ত্রী বাংলাদেশ সরকারের একটি স্বতন্ত্র মন্ত্রণালয়। এ মন্ত্রণালয়টি প্রাথমিক ও গণশিক্ষা বাস্তবায়নের জন্য সরকারের সর্বোচ্চ প্রতিষ্ঠান। এর মূল উদ্দেশ্য সবার জন্য শিক্ষা।

ইতিহাস
১৯১০ সনে গোপাল কৃষ্ণ গোখলে প্রাথমিক শিক্ষা বাধ্যতামূলক করার জন্য আইন পরিষদে একটি বিল উৎথাপন করেন। তার এ বিলটি পাস না হলেও এর পরিবর্তে পৌর এলাকায় প্রাথমিক শিক্ষা  বাধ্যতামূলক করার একটি বিল পাশ হয়। ১৯৩০ সালে প্রাথমিক শিক্ষা আইন প্রণয়ন করা হয়েছিল। পাকিস্তান আমলে ১৯৫৭ সালে সরকার জেলা স্কুল বোর্ড ভেঙ্গে দিয়ে শিক্ষা মন্ত্রণালয়ের অধীনে জেলা প্রাথমিক শিক্ষা অফিস গঠন করে। দেশ স্বাধীন হওয়ার পরও প্রাথমিক শিক্ষা বিভাগের মাধ্যমে প্রাথমিক শিক্ষা কার্যক্রম পরিচালিত হয়। কিন্তু এর পরিধি বেড়ে যাওয়ায় ১৯৯২ সালে প্রাথমিক শিক্ষা বিভাগ ও গণশিক্ষা বিভাগকে নিয়ে স্বতন্ত্র প্রাথমিক ও গণশিক্ষা মন্ত্রণালয় গঠন করা হয়।

আওতাধীন বিভাগসমূহ
 প্রাথমিক শিক্ষা অধিদপ্তর
 উপানুষ্ঠানিক শিক্ষা ব্যুরো
 জাতীয় প্রাথমিক শিক্ষা একাডেমি (নেপ)
 শিশু কল্যাণ ট্রাস্ট
 বাধ্যতামূলক প্রাথমিক শিক্ষা বাস্তবায়ন পরিবীক্ষন ইউনিট

নতুন জাতীয়করণকৃত তৃতীয় ধাপে বাদ পড়া 

 [http://www.mopme.gov.bd/ প্রাথমিক ও গণশিক্ষা মন্ত্রণালয় অধীনে  ২ নভেম্বর ২০২৩ প্রজ্ঞাপনে  নতুন জাতীয়করণকৃত দুইটি বিভাগে মোট পাঁচটি স্কুলের তালিকা :চট্টগ্রাম বিভাগ মোট ০২টি ১।শিলা গুড়ি সরকারি প্রাথমিক বিদ্যালয় ২।নন্দিতলা  সরকারি প্রাথমিক বিদ্যালয় এবং রংপুর বিভাগ মোট ০৩টি ১।তারাগঞ্জ সরকারি প্রাথমিক বিদ্যালয় ২।ধুলিয়া ভিটা  সরকারী প্রাথমিক বিদ্যালয় ৩।দক্ষিণ মনোভিটা সরকারি প্রাথমিক বিদ্যালয় 

 
বাংলাদেশ সরকারের মন্ত্রণালয়
প্রাথমিক ও গণশিক্ষা
শিক্ষা মন্ত্রণালয়
বাংলাদেশে শিক্ষা
রাজমহলের যুদ্ধ

রাজমহলের যুদ্ধ (১৩ জুলাই ১৫৭৬ খ্রিষ্টাব্দ; ১৫ রবিউসসানি ৯৮৪ হিজরি) মুঘল সাম্রাজ্য ও বাংলা সালতানাতের মধ্যে সংঘটিত হয়। এই যুদ্ধের পর বাংলা সালতানাতের পতন হয়।

পটভূমি
হোসেন শাহি রাজবংশের সুলতান গিয়াসউদ্দিন মাহমুদ শাহ ১৫৩৮ সালে মারা যান। এর ফলে হোসেন শাহী রাজবংশের সমাপ্তি ঘটে। সমসাময়িক সময়ে মুঘল সম্রাট হুমায়ুন গৌড় জয় করেন। কিন্তু সুরি সাম্রাজ্যের প্রতিষ্ঠাতা শের শাহ সুরি তাকে চৌসার যুদ্ধে পরাজিত করে বাংলার ক্ষমতাপ্রাপ্ত হন।

পরবর্তীতে কররানী রাজবংশের উত্থান হয়। কররানীদের সাথে মুঘলদের সংঘর্ষ সৃষ্টি। শেষ কররানী শাসক সুলতান দাউদ খান কররানী মুঘল সেনাপতি মুনিম খানের কাছে তুকারয়ের যুদ্ধে পরাজিত হন। দুই পক্ষের মধ্যে কটক সন্ধি সম্পাদিত হয়। এর ফলে দাউদ খান বাংলা ও বিহারের অধিকার হারান এবং তার হাতে শুধু উড়িষ্যার শাসনভার থাকে। তবে এই চুক্তি দীর্ঘস্থায়ী হয়নি। বারো ভূইয়াদের প্রধান ঈসা খান বাংলা থেকে মুঘল নৌবাহিনীকে বিতাড়িত করেছিলেন। মুঘল সেনাপতি মুনিম খান মারা গেলে দাউদ খান হৃত এলাকা জয়ের জন্য অভিযান শুরু করেন। তিনি উত্তর ও পশ্চিম বাংলা জয় করতে সক্ষম হন।

যুদ্ধ
দাউদ খানের কাছ থেকে বাংলা জয়ের জন্য বাদশাহ আকবর তার সেনাপতি খান-ই-জাহান হোসেন কুলি বেগকে প্রেরণ করেন। দাউদ খানের সেনাপতি ছিলেন কালাপাহাড়, জুনায়েদ ও কুতলু খান। তার পক্ষে প্রায় তিন হাজার সেনা তিনি তেলিয়াগড়িতে জমায়েত করেন।

এখানে মুঘলদের সাথে আফগানদের যুদ্ধ সংঘটিত হয়। যুদ্ধে মুঘলরা তেলিয়াগড়ি দখল করে নেয়। মুঘলরা এরপর রাজমহলের দিকে এগিয়ে যায়। মুঘল সেনাপতি হোসেন কুলি বেগ কর্তৃক প্রায় চারমাস রাজমহল অবরুদ্ধ ছিল। মুঘলদের জন্য অতিরিক্ত সাহায্য হিসেবে বিহারের শাসক মুজাফফর খান পাঁচ হাজার ঘোড়সওয়ার এবং নৌপথে রসদ নিয়ে এগিয়ে আসেন। শক্তিমত্তার দিক থেকে মুঘলরা এগিয়ে থাকলেও তারা জলবায়ুগত সমস্যায় পতিত হয়।

এরপর রাজমহলে মুঘলদের এই সম্মিলিত বাহিনীর সাথে কররানীদের যুদ্ধ সংঘটিত হয়। দাউদ খান, জুনায়েদ, কালাপাহাড় ও কুতলু খান যথাক্রমে সেনাবাহিনীর মধ্য, বাম, ডান ও অগ্রভাগের নেতৃত্ব দেন।

ফলাফল
এই যুদ্ধে কররানীরা পরাজিত হয়। দাউদ খান ধরা পড়েন এবং তাকে হত্যা করা হয়। কররানী রাজবংশের পতনের ফলে বাংলা সালতানাতের সমাপ্তি ঘটে এবং বাংলা মুঘল সাম্রাজ্যের একটি সুবা বা প্রদেশে পরিণত হয়। তবে ঈসা খানের নেতৃত্বে বারো ভূইয়ারা মুঘলদের বিরুদ্ধে প্রতিরোধ অব্যাহত রাখেন। ফলে বাংলায় পুরোপুরিভাবে মুঘলদের নিয়ন্ত্রণ প্রতিষ্ঠিত হয়নি।

তথ্যসূত্র

মুঘল সাম্রাজ্য জড়িত লড়াই
বাংলা জড়িত লড়াই
বাংলাদেশের ইতিহাস
বাংলার ইতিহাস
বাংলা সালতানাতের সামরিক ইতিহাস
১৫৭৬-এর সশস্ত্র সংঘাত
বাংলাদেশ ডাক বিভাগ

বাংলাদেশ ডাক বিভাগ বাংলাদেশে ডাক পরিষেবা প্রদানের জন্য দ্বায়িত্বপ্রাপ্ত। এটি বাংলাদেশের ডাক, টেলিযোগাযোগ ও তথ্যপ্রযুক্তি মন্ত্রণালয়ের একটি অধিদপ্তর। এই মন্ত্রণালয় দুইটি অধিদপ্তরের জন্য নীতি নির্ধারণ করে থাকে।

পরিষেবা 
বাংলাদেশ ডাক বিভাগের প্রধান পরিসেবাসমূহের মধ্যে রয়েছে দেশীয় ও আন্তর্জাতিক ডাক দ্রব্যাদি গ্রহণ, পরিবহন ও বিলিকরণ, রেজিস্ট্রেশন সেবা, ভ্যালু পেয়েবল (ভিপি) সেবা, বীমা সেবা, পার্সেল সেবা, বুক পোস্ট (বুক প্যাকেট ও প্যাটার্ণ প্যাকেট), রেজিস্টার্ড সংবাদপত্র, মানি অর্ডার সেবা, এপ্রেস সেবা (জিইপি ও ইএমএস), ই-পোস্ট এবং ইন্টেল পোস্ট সেবা প্রদান। সাধারণত দূরত্ব এবং গন্তব্য যোগাযোগ উপর নির্ভর করে এ কাজে ২ থেকে ৩ দিন সময় লাগে।

ই-পোস্ট
ইলেকট্রনিক মেইল সেবা ১৬ আগস্ট ২০০০ সাল থেকে "ই-পোস্ট" হিসেবে চালু হয়।

পোস্ট কোড

চিত্রশালা

তথ্যসূত্র

বহিঃসংযোগ 
 

বাংলাদেশ সরকার
ডাক সংস্থা
বাংলাদেশের ডাক ব্যবস্থা
বাংলাদেশ ডাক বিভাগ
বাংলাদেশের সরকারি সংস্থা
জালিম শেখর

জালিম শেখর পঞ্চকোট রাজ্য শাসনকারী শেখর রাজবংশের তেতাল্লিশতম রাজা ছিলেন।

সংক্ষিপ্ত পরিচিতি 
জালিম শেখর পঞ্চকোট রাজ্য শাসনকারী শেখর রাজবংশের বিয়াল্লিশতম রাজা দিগ্বিজয় শেখরের পুত্র ছিলেন। তিনি ১০৮১ খ্রিষ্টাব্দ হতে ১১০৭ খ্রিষ্টাব্দ পর্য্যন্ত রাজ্য শাসন করেন। মধুকর শেখর ও পরমানন্দ শেখর নামক তার দুই পুত্র ছিল।

তথ্যসূত্র 

 

শেখর রাজবংশ
আরকুম শাহ

শাহ আরকুম আলী (জন্ম: ১৮৭৭ - মৃত্যু: ১৯৪১) ছিলেন বাংলাদেশের একজন আধ্যাত্মিক সাধক ও সূফী।

রচনাবলী 
আরকুম শাহ মূলত আধ্যাত্মিক ও ভক্তিমূলক গানের রচয়িতা।

আরকুম শাহ'র জনপ্রিয় কয়েকটি গানঃ 1. আজি দরশন মিলন হইলো এখন রাধা কানাই প্রেম লীলা বৃন্দাবন 
2. সোনার পিঞ্জিরা আমার কইরা গেলায় খালিরেহায়-রে আমার যতনের পাখি সুয়ারে, একবার পিঞ্জিরায় আও দেখিআজ্ঞা মতে এই দেহাতে কইলা পরবাসএখন কেন যাও ছাড়িয়া করিয়া নৈরাশ -রে

3. কৃষ্ণ আইলা রাধার কুঞ্জে 
4. দুনিয়া পিরিতের বাজার
5. যদি হইতে চাও
6. রজ্ঞীলা বারই
7. আশিক ছাড়া পুরুষ-নারী

আমার সব নিলো চোরে
আগে তো জানিনা চোরা
থাকে আমার ঘরে॥
১৯৪০ সনে তার গানের সংকলন 'হকিকতে সিতারা' প্রকাশিত হয়। এ ছাড়া লোকগবেষক সুমনকুমার দাশের সম্পাদনায় ‘আরকুম শাহ রচনাসমগ্র’ প্রকাশ করেছে ঢাকার উৎস প্রকাশন।

সিলেটি নাগরীলিপিতে বেশ কিছু গ্রন্থ লিখেছিলেন আরকুম শাহ। ১৩০৪ বঙ্গাব্দের ভূমিকম্প নিয়ে তিনি কাবিননামা নামের কবিতা পুস্তক রচনা করেন। অধ্যাত্ম সাধনার উপলব্ধির আলোকে রচনা করেন হকিকতে সিতারা। প্রকাশকাল ১৯০৪ খ্রিস্টাব্দ।

আরকুম শাহ চিশতিয়া তরিকা অনুসরন করতেন। খাজা মঈনুদ্দিন চিশতির কথা শ্রদ্ধা ভরে লিখেছেন-
 
 "খাজার পেরমের পশার মধুর ভানডার।
  জে চেএ আজমির জাএ হইআ খরিদদার॥
  এশকেত শরাবের দরিআ মুলুক হিন্দুছতানে।
  খালি মশক ভরা হএ চরনের গুনে॥

তথ্যসূত্র - সিলেটি নাগরীলিপি সাহিত্যের চরিতাভিধান - মোস্তফা সেলিম

তথ্যসূত্র 

১৮৭৭-এ জন্ম
১৯৪১-এ মৃত্যু
সিলেট জেলার ব্যক্তি
বাংলাদেশী সুফি
মোহাম্মদ মতিউর রহমান (লেখক)

মোহাম্মদ মতিউর রহমান () (১০ মার্চ, ১৮৯২ - ১৮ অক্টোবর, ১৯৬৫) ছিলেন বাংলাদেশের একজন শিক্ষক, গবেষক ও লেখক। তিনি বিভিন্ন মাদ্রাসা ও স্কুলে শিক্ষকতা করেছেন। তিনি বাংলা একাডেমী থেকে ১৯৬৭ সনে প্রকাশিত ঐতিহাসিক অভিধান-এর সংকলক ছিলেন। তার রচিত স্কুলপাঠ্য পুস্তকসমূহ হচ্ছে, পুষ্প রহস্য (১৯২১), উদ্ভিদ রহস্য (১৯২৬), ময়মনসিংহের ভূগোল (১৯২৮), দেওয়ান ঈসা খাঁ প্রভৃতি। আঞ্চলিক ইতিহাস গবেষণার জন্য ১৯২৯ সনে পাকুন্দিয়া আলহক সাহিত্য সমিতি তাকে স্বর্ণপদক দিয়ে পুরস্কৃত করে।

জন্ম ও শিক্ষা 
মোহাম্মদ মতিউর রহমান জন্মেছিলেন কিশোরগঞ্জ জেলার পাকুন্দিয়া উপজেলার হোসেন্দিতে। তার পিতার নাম মুন্সী মোহাম্মদ হানিফ এবং মাতার নাম মোসাম্মৎ মমরোজউন্নেছা। কিশোরগঞ্জ উচ্চ ইংরেজি বিদ্যালয় থেকে ১৯১৩ সনে ম্যাট্রিক পাস করেন এবং বছরখানেক ঢাকার জগন্নাথ কলেজে পড়েন।

তথ্যসূত্র 

১৮৯২-এ জন্ম
১৯৬৫-এ মৃত্যু
বাঙালি গবেষক
বাঙালি লেখক
কিশোরগঞ্জ জেলার ব্যক্তি
জগন্নাথ কলেজের প্রাক্তন শিক্ষার্থী
সোনারগাঁও বিশ্ববিদ্যালয়

সোনারগাঁও বিশ্ববিদ্যালয় বাংলাদেশের রাজধানী ঢাকার ১৪৭/আই গ্রীনরোড, তেজগাঁও, ঢাকায় এবং ১৪৬ ওয়্যারলেসগেইট, মহাখালী, ঢাকায় অবস্থিত একটি বেসরকারি বিশ্ববিদ্যালয়। বিশ্ববিদ্যালয়টি ২০১২ সালে প্রতিষ্ঠিত হয়।
প্রতিষ্ঠালগ্ন থেকে প্রতিষ্ঠানটি উন্নত শিক্ষার মান বজায় রেখে বাংলাদেশের উচ্চশিক্ষায় বিশেষ ভূমিকা পালন করে আসছে।

ক্যাম্পাস
রাজধানী শহর ঢাকার অন্যতম শিল্প এলাকা তেজগাঁও এর ১৪৭/আই,গ্রীনরোড,ঢাকা এবং ১৪৬ ওয়্যারলেসগেইট, মহাখালী, ঢাকা এলাকায় বিশ্ববিদ্যালয়ের ক্যাম্পাস অবস্থিত।

উপাচার্যগণ
নিম্নোক্ত ব্যক্তিবর্গ সোনারগাঁও বিশ্ববিদ্যালয়ের উপাচার্য হিসেবে দায়িত্ব পালন করেন:

 এম এ রাজ্জাক (২০১৪ - ২০১৮)
 আবুল বাশার (২০১৯ - ২০২৩)
 শামীম আরা (২০২৩ - বর্তমান)

অনুষদ ও বিভাগসমূহ 
এ বিশ্ববিদ্যালয়ে ৩টি অনুষদের অধীনে মোট ১৯টি বিষয় নিয়ে পড়াশোনা করার সুযোগ রয়েছে।

প্রকৌশল অনুষদ 
 সিভিল ইঞ্জিনিয়ারিং
 ইলেকট্রিক্যাল এ্যান্ড ইলেকট্রনিক্স ইঞ্জিনিয়ারিং
 বি এ আর্কিটেকচার
 নেভাল আর্কিটেকচার এন্ড মেরিন ইঞ্জিনিয়ারিং
 মেকানিক্যাল ইঞ্জিনিয়ারিং
 কম্পিউটার সাইন্স এ্যান্ড ইঞ্জিনিয়ারিং
 টেক্সটাইল ইঞ্জিনিয়ারিং
 ফ্যাশন ডিজাইন এ্যান্ড টেকনোলজি
 এ্যাপারেল ম্যানুফেকচার এন্ড টেকনোলজি

ব্যবসায় প্রশাসন অনুষদ 
 বিবিএ
 এমবিএ
 ইএমবিএ
 এমবিএ ইন ব্যাংক ম্যানেজমেন্ট
 এমবিএ ইন সাপ্লাই চেইন ম্যানেজমেন্ট
 এমবিএ ইন এ্যাপারাল মার্চেন্ডাইজিং
 এমবিএ ইন ফ্যাশন এ্যান্ড টেক্সটাইল মার্কেটিং

শিল্পকলা এবং মানবতা অনুষদ
 এলএলবি (সম্মান)
 এলএলবি (প্রি: ও ফাইনাল)
 এলএলএম (১ বছর)
 এলএলএম (২ বছর)
 মিডিয়া স্টাডিজ ও সাংবাদিকতা বিভাগ

স্কলারশীপ সুবিধা 
এখানে গরীব এবং মেধাবী শিক্ষার্থীদের জন্য রয়েছে স্কলারশীপের ব্যবস্থাসহ টিউশন ফি থেকে বিশেষ ছাড় প্রদান করা হয়ে থাকে। আন্ডার গ্রাজুয়েট প্রোগ্রামের জন্য ২৫% থেকে ১০০% ছাড় সুবিধা পাওয়া যায়।

গ্রন্থাগার 
শিক্ষার্থীদের মেধা এবং মননের বিকাশ ঘটাতে এখানে পড়াশোনার পাশাপাশি রয়েছে গ্রন্থাগার সুবিধা রয়েছে। মেম্বারশীপ কার্ডের মাধ্যমে শিক্ষার্থীগন বই বাসায় নিতে পারেন। লাইব্রেরীতে বই পড়ার সুবিধা রয়েছে। লাইব্রেরীতে রয়েছে পর্যাপ্ত দেশী-বিদেশী বইয়ের সংগ্রহ। এখানে পাঠ্যবই ছাড়াও বিভিন্ন লেখকের বই ও জার্নাল আছে।

একাডেমিক সেশন 
সোনারগাঁও বিশ্ববিদ্যালয়ের শিক্ষা বছরকে তিনটি সেমিস্টারে ভাগ করা হয়েছে, তা নিম্নরুপ:

শরৎ সেমিস্টার: অক্টোবর থেকে জানুয়ারি।
বসন্তকালীন সেমিস্টার: ফেব্রুয়ারি থেকে মে।
গ্রীষ্মকালীন সেমিস্টার: জুন থেকে সেপ্টেম্বর।

আরও দেখুন
 সরকারি বিশ্ববিদ্যালয়
 বেসরকারি বিশ্ববিদ্যালয়
 জাতীয় বিশ্ববিদ্যালয়

তথ্যসূত্র

বহিঃসংযোগ 
 সোনারগাঁও বিশ্ববিদ্যালয় - অফিসিয়াল সাইট

বাংলাদেশের বেসরকারি বিশ্ববিদ্যালয়
২০১২-এ প্রতিষ্ঠিত শিক্ষাপ্রতিষ্ঠান
২০১২-এ বাংলাদেশে প্রতিষ্ঠিত
ঢাকা জেলার বিশ্ববিদ্যালয়
আলি মহম্মদ সিবলি

আলী মহম্মদ শিবলী (১৮৭৯ - ?) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন বিপ্লবী। আলি মহম্মদ সিবলি জন্মেছিলেন কলকাতার টালিগঞ্জে। তার পিতার নাম হাফিজ মহম্মদ হাজী।

তিনি আলিপুর কেন্দ্রীয় কারাগারের মেকানিক্যাল জমাদার পদে কর্মরত ছিলেন। বিপ্লবী দলের সদস্য শিবলী জেলের বাইরের দলের লোকদের সঙ্গে যোগাযোগ বজায় রেখে খবরাখবর আদানপ্রদান করতেন। এ ব্যাপারে কয়েকবার সতর্কীকরণের পর সরকার তাকে অন্তরীণ করে রাখে।

তথ্যসূত্র 

১৮৭৯-এ জন্ম
পশ্চিমবঙ্গের বিপ্লবী
যুগান্তর সমিতি
অনুশীলন সমিতি
কলকাতার বিপ্লবী
ভারতের স্বাধীনতা আন্দোলন
ভারতীয় স্বাধীনতার বিপ্লবী আন্দোলন
ভারতীয় স্বাধীনতা আন্দোলন কর্মী
ভারতীয় বিপ্লবী
মোহাম্মদ মিনহাজ উদ্দিন

মোহাম্মদ মিনহাজ উদ্দিন (জন্ম: ১৯৮৯) একজন বাংলাদেশী দাবাড়ু। তিনি একজন আন্তর্জাতিক মাস্টার এবং বাংলাদেশ জাতীয় দাবা দলের প্রতিনিধি।

খেলোয়াড়ী জীবন 
মিনহাজ উদ্দিন ২০০৭ সালে 'ফিদে' খেতাব লাভ করেন এবং ২০১২ সালে আন্তর্জাতিক মাস্টার খেতাব লাভ করেন।

মিনহাজ উদ্দিন ২০১০ সালে বাংলাদেশের জাতীয় দাবা প্রতিযোগীতায় পুরুষ বিভাগে চ্যাম্পিয়ন হন এবং ২০০৮ সাল থেকে বিভিন্ন আন্তর্জাতিক প্রতিযোগীতায় বাংলাদেশ দাবা দলের প্রতিনিধিত্ব করে যাচ্ছেন। বাংলাদেশ জাতীয় দলের সদস্য হিসেবে তিনি চারটি দাবা অলিম্পিয়াডে (২০০৮, ২০১০, ২০১৪ ও ২০১৬) অংশগ্রহণ করেন; ২০১০ সালে তিনি ১ম বোর্ডে খেলেন। ২০১২ সালে তিনি ওয়ার্ল্ড সিটিস কাপে অংশগ্রহণ করেন (টুর্নামেন্টটি নকআউট পদ্ধতিতে অনুষ্ঠিত হয়)। ২০১৫ সালে তিনি কমনওয়েলথ দাবা চ্যাম্পিয়নশিপে দশম স্থান লাভ করেন। ২০১৩ সালে তিনি বাংলাদেশ চ্যাম্পিয়নশিপের ব্রোঞ্জ পদক ও ২০১৫ সালে চ্যাম্পিয়ন হন। ২০২২ সালে তিনি মার্সেল আমন্ত্রণমূলক আন্তর্জাতিক রেটিং দাবা টুর্নামেন্টে অপরাজিত চ্যাম্পিয়ন হন।

প্রতিযোগিতায় ফলাফল

তথ্যসূত্র

বহিঃসংযোগ 
 

১৯৮৯-এ জন্ম
জীবিত ব্যক্তি
২১শ শতাব্দীর বাংলাদেশী দাবাড়ু
দাবা অলিম্পিয়াডে অংশগ্রহণকারী খেলোয়াড়
২০১০ এশিয়ান গেমসের দাবাড়ু
এশিয়ান গেমসে বাংলাদেশের প্রতিযোগী
কালেক্টরেট পাবলিক স্কুল এন্ড কলেজ, নীলফামারী

কালেক্টরেট পাবলিক স্কুল এন্ড কলেজ বাংলাদেশের নীলফামারী জেলার একটি শিক্ষাপ্রতিষ্ঠান। এই প্রতিষ্ঠানটি দিনাজপুর বোর্ডের অধীনস্থ।

তথ্যসূত্র

বহিঃসংযোগ 
 কালেক্টরেট পাবলিক স্কুল এন্ড কলেজ - প্রাতিষ্ঠানিক ওয়েবসাইট।

নীলফামারী জেলার বিদ্যালয়
নীলফামারী জেলার মহাবিদ্যালয়
২০০৪-এ প্রতিষ্ঠিত শিক্ষাপ্রতিষ্ঠান
বাংলাদেশের কালেক্টরেট স্কুল এন্ড কলেজ
মধুকর শেখর

মধুকর শেখর পঞ্চকোট রাজ্য শাসনকারী শেখর রাজবংশের চুয়াল্লিশতম রাজা ছিলেন।

সংক্ষিপ্ত পরিচিতি 
মধুকর শেখর পঞ্চকোট রাজ্য শাসনকারী শেখর রাজবংশের তেতাল্লিশতম রাজা জালিম শেখরের পুত্র ছিলেন। তিনি ১১০৭ খ্রিষ্টাব্দ হতে ১১৩৪ খ্রিষ্টাব্দ পর্য্যন্ত রাজ্য শাসন করেন। দুবরাজ শেখর ও নামক তার এক পুত্র ছিল।

তথ্যসূত্র 

 

শেখর রাজবংশ
দুবরাজ শেখর

দুবরাজ শেখর পঞ্চকোট রাজ্য শাসনকারী শেখর রাজবংশের পঁয়তাল্লিশতম রাজা ছিলেন।

সংক্ষিপ্ত পরিচিতি 
দুবরাজ শেখর পঞ্চকোট রাজ্য শাসনকারী শেখর রাজবংশের চুয়াল্লিশতম রাজা মধুকর শেখরের পুত্র ছিলেন। তিনি ১১৩৪ খ্রিস্টাব্দ হতে ১১৫৬ খ্রিস্টাব্দ পর্য্যন্ত রাজ্য শাসন করেন। তিনি গড় পঞ্চকোট দুর্গ সংস্কার ও সুদৃঢ় করেন। নিরঞ্জন শেখর ও নামক তার এক পুত্র ছিল।

তথ্যসূত্র 

 

শেখর রাজবংশ
নিরঞ্জন শেখর

নিরঞ্জন শেখর পঞ্চকোট রাজ্য শাসনকারী শেখর রাজবংশের ছেচল্লিশতম রাজা ছিলেন।

সংক্ষিপ্ত পরিচিতি 
নিরঞ্জন শেখর পঞ্চকোট রাজ্য শাসনকারী শেখর রাজবংশের পঁয়তাল্লিশতম রাজা দুবরাজ শেখরের পুত্র ছিলেন। তিনি ১১৫৬ খ্রিষ্টাব্দ হতে ১১৭৯ খ্রিষ্টাব্দ পর্য্যন্ত রাজ্য শাসন করেন। দ্বিতীয় হরিশচন্দ্র শেখর ও খুদন শেখর নামক তার দুই পুত্র ছিল।

তথ্যসূত্র 

 

শেখর রাজবংশ
দ্বিতীয় হরিশচন্দ্র শেখর

দ্বিতীয় হরিশচন্দ্র শেখর পঞ্চকোট রাজ্য শাসনকারী শেখর রাজবংশের সাতচল্লিশতম রাজা ছিলেন।

সংক্ষিপ্ত পরিচিতি 
দ্বিতীয় হরিশচন্দ্র শেখর পঞ্চকোট রাজ্য শাসনকারী শেখর রাজবংশের ছেচল্লিশতম রাজা নিরঞ্জন শেখরের জ্যেষ্ঠ পুত্র ছিলেন। তিনি ১১৭৯ খ্রিষ্টাব্দ হতে ১২২১ খ্রিষ্টাব্দ পর্য্যন্ত রাজ্য শাসন করেন। বিশ্বম্ভর শেখর নামক তার এক পুত্র ছিল।

তথ্যসূত্র 

 

শেখর রাজবংশ
সম্মোহন

সম্মোহন বা হিপনোসিস হল প্রস্তাবনা, তীব্র আবেগ ও কল্পনা শক্তি দ্বারা অন্যের মনকে প্রভাবিত করা এবং পরিচালনা করা।

কার্যপদ্ধতি
এটি এক ধরনের চরম প্রস্তাবনা, শিথিলতা এবং তীব্রতার কল্পনা শক্তির দ্বারা একটি অস্বাভাবিক স্বপ্নায়ন মোহগ্রস্তের অবস্থার বৈশিষ্ট্য বর্ণনা করে। যা অনেকটা ঘুমের মত মনে হলে আসলে ঘুম নয়। কারণ বিষয়টি পুরো সময়জুড়ে সজাগ থাকে। অধিকাংশ সময় একে দিবা স্বপ্নের মত মনে হয়। অথবা কোন বই বা মুভিতে নিজেকে হারিয়ে ফেলার মত।
হিপনোসিস চলাকালে মস্তিষ্কের সচেতন অংশকে সাময়িকভাবে নিয়ন্ত্রণে নিয়ে ঐ ব্যক্তির বিক্ষিপ্ত চিন্তাগুলোকে কেন্দ্রীভূত করা হয় এবং তাকে রিলাক্স করার দিকে মনোনিবেশ করা হয়। যখন আমাদের মন কোন একটি দিকে নিবিষ্ট হয়, কেন্দ্রীভূত হয় তখনই আমরা শক্তি অনুভব করি।

ইতিহাস
প্রাচীন কাল থেকেই সম্মোহন বিদ্যা প্রচলিত রয়েছে মানব সমাজে। সে কালে এই বিদ্যাকে যাদুবিদ্যা বা অলৌকিক ক্ষমতা বলে মানুষ বিশ্বাস করত। অষ্টাদশ শতকে সম্মোহন বিদ্যার নামকরণ হয় ‘মেসমেরিজম্’। অষ্ট্রিয়ার ভিয়েনা  শহরের ড. ফ্রাণ্ডস্ অ্যান্টন মেজমার সম্মোহন বিদ্যার চর্চা শুরু করেন। ফলে এর ব্যাপক প্রচার শুরু হয় এবং ডাক্তারবাবুর নামানুসারে সবাই একে ‘মেসমেরিজম্’ বলতে থাকে।

নামকরণ
১৮৪০ সালে স্কটল্যান্ডের এক ড. জেমস ব্রেড নতুন নামকরণ করেন। গ্রিক শব্দে ঘুমের দেবতার নাম ‘হুপ্নস’ এই শব্দের অর্থ হল ঘুম। সম্মোহিত ব্যক্তি যে হেতু এক প্রকার ঘুমের ঘোরে কাজ করে যায় তাই ড. ব্রেড এই বিদ্যার নাম দিলেন ‘হিপনোটিজম’ এ নামই বর্তমানে প্রচলিত।

ব্যবহার

ব্রিটিশ মেডিক্যাল অ্যাসোসিয়েশন কর্তৃক নিযুক্ত একটি কমিটি বিস্তর অনুসন্ধানের পর রায় দেয় হিপনোটিজম একটি বিজ্ঞানসম্মত পদ্ধতি। এরপর যত দিন এগিয়েছে তাবড়-তাবড় চিকিৎসক-বিজ্ঞানীরা এই বিদ্যাটির বিষয়ে অত্যুৎসাহী হয়ে পড়েছেন। সেইসঙ্গে শুরু হয়েছে নিত্যনতুন গবেষণা। অতএব এটা বলার অপেক্ষা রাখেনা যে সম্মোহন বা হিপনোটিজম একটা বৈজ্ঞানিক পদ্ধতি। পৃথিবীতে অনেককিছুই যুক্তিযুক্ত ভাবে ঘটে কিন্তু মানুষের ঘটে সরাসরি সেই যুক্তি খুব সহজেই পৌছেনা বলেই সময় নিয়ে সেটা গবেষণা করে যুক্তি বের করে নয়ত, দৈব কোনকিছু বলে ছুড়ে ফেলে দেয়। জেনে রাখুন, হিপনোটাইজড সবাইকেই করানো সম্ভব। অনেকে মনে করেন, প্রবল ইচ্ছাশক্তিসম্পন্ন মানুষকে হিপনোটাইজ করা যায় না। এটি একটি ভ্রান্ত ধারণা। দেখা গেছে, মোটামুটিভাবে কোনো জনসংখ্যার ৯০ শতাংশকে হিপনোটাইজ করা যায়। বাকিদের ক্রমশ উপযুক্ত প্রশিক্ষণের মাধ্যমে হিপনোথেরাপিতে অভ্যস্ত করে তোলা যায়। হিপনোথেরাপি পদ্ধতি খুব সহজ।অবশ্য হিপনোথেরাপির আসল জোর মোটেই পদ্ধিতে নয়, সাজেশনে। হিপনোথেরাপির উদ্দেশ্য কাউকে হিপনোটাইজ করা নয়, রোগীকে তাঁর সমস্যা থেকে উদ্ধার করা। হিপনোথেরাপি হল  “প্রোগ্রামিং অফ সাবকনসাস মাইন্ড”। এটা অনেক দ্রুত পদ্ধতি, যা কিনা সমস্যার মূলে সরাসরি হিট করতে পারে। তবে সাজেশন ঠিকঠাক না-হলে মনের প্রোগ্রামিংয়ে হয়ে যেতে পারে। কারও কারও ক্ষেত্রে একটা-দুটো অতিরিক্ত শব্দ গ্রহণ বা বর্জন সর্বনাশ ডেকে আনতে পারে। অতএব যথেষ্ট অভিজ্ঞ ও প্রশিক্ষিত হিপনোথেরাপিস্ট ছাড়া অন্য কারও কাছে থেরাপি নেওয়া উচিত নয়। বহু রকমের অসুখ-বিসুখ সারানো সম্ভব হিপনোথেরাপির মাধ্যমে। সারানো যায় বললে কম বলা হয়, বলা উচিত এক্কেবারে নির্মূল করা যায়, তাও বিনা ওষুধে।

বহিঃসংযোগ 
Understanding Hypnosis_American Psychological Association

সম্মোহন কি সত্যি কোন জাদুবিদ্যা? বিজ্ঞান কি বলে

American Society of Clinical Hypnosis

তথ্যসূত্র

মনোবিজ্ঞান
জাদুবিদ্যা
সম্মোহন
চিকিৎসা
মানসিক অবস্থা
বিশ্বম্ভর শেখর

বিশ্বম্ভর শেখর পঞ্চকোট রাজ্য শাসনকারী শেখর রাজবংশের আটচল্লিশতম রাজা ছিলেন।

সংক্ষিপ্ত পরিচিতি 
বিশ্বম্ভর শেখর পঞ্চকোট রাজ্য শাসনকারী শেখর রাজবংশের সাতচল্লিশতম রাজা দ্বিতীয় হরিশচন্দ্র শেখরের পুত্র ছিলেন। তিনি ১২২১ খ্রিষ্টাব্দ হতে ১২৫৪ খ্রিষ্টাব্দ পর্য্যন্ত রাজ্য শাসন করেন। প্রেম শেখর ও অর্জুন শেখর নামক তার দুই পুত্র ছিল।

তথ্যসূত্র 

 

শেখর রাজবংশ
প্রেম শেখর

প্রেম শেখর পঞ্চকোট রাজ্য শাসনকারী শেখর রাজবংশের উনপঞ্চাশতম রাজা ছিলেন।

সংক্ষিপ্ত পরিচিতি 
প্রেম শেখর পঞ্চকোট রাজ্য শাসনকারী শেখর রাজবংশের আটচল্লিশতম রাজা বিশ্বম্ভর শেখরের জ্যেষ্ঠ পুত্র ছিলেন। তিনি ১২৫৪ খ্রিষ্টাব্দ হতে ১২৭১ খ্রিষ্টাব্দ পর্য্যন্ত রাজ্য শাসন করেন। ভবানী শেখর ও অবনীন্দ্র শেখর নামক তার দুই পুত্র ছিল।

তথ্যসূত্র 

 

শেখর রাজবংশ
ভবানী শেখর

ভবানী শেখর পঞ্চকোট রাজ্য শাসনকারী শেখর রাজবংশের পঞ্চাশতম রাজা ছিলেন।

সংক্ষিপ্ত পরিচিতি 
ভবানী শেখর পঞ্চকোট রাজ্য শাসনকারী শেখর রাজবংশের উনপঞ্চাশতম রাজা প্রেম শেখরের জ্যেষ্ঠ পুত্র ছিলেন। তিনি ১২৭১ খ্রিষ্টাব্দ হতে ১২৯০ খ্রিষ্টাব্দ পর্য্যন্ত রাজ্য শাসন করেন। কল্যাণ শেখর নামক তার এক পুত্র ছিল।

তথ্যসূত্র 

 

শেখর রাজবংশ
কল্যাণ শেখর

কল্যাণ শেখর পঞ্চকোট রাজ্য শাসনকারী শেখর রাজবংশের একান্নতম রাজা ছিলেন।

সংক্ষিপ্ত পরিচিতি 
কল্যাণ শেখর পঞ্চকোট রাজ্য শাসনকারী শেখর রাজবংশের পঞ্চাশতম রাজা ভবানী শেখরের পুত্র ছিলেন। তিনি ১২৯০ খ্রিস্টাব্দ হতে ১৩১৬ খ্রিস্টাব্দ পর্য্যন্ত রাজ্য শাসন করেন। তিনি বরাকর নদের তীরবর্তী চাল্লাদহ নামক স্থানে কল্যাণেশ্বরী মন্দির নির্মাণ করেন। এছাড়া তিনি অষ্টধাতুনির্মিত চতুর্ভুজা, মুণ্ডমালাশোভিতা রাজরাজেশ্বরী মূর্তি প্রতিষ্ঠা করেন, যা বর্তমানে কাশীপুর রাজবাড়ীতে অবস্থিত। চন্দন শেখর, সাগর শেখর, নাগর শেখর ও চামর শেখর নামক তাঁর চার পুত্র ছিল।

কিংবদন্তি 
কল্যাণ শেখর দ্বারা কল্যাণেশ্বরী মন্দির নির্মাণকে ঘিরে রাঢ় অঞ্চলে কিংবদন্তি চালু রয়েছে। প্রচলিত লোককথা অনুসারে, কল্যাণ শেখরের সঙ্গে সেন রাজা বল্লাল সেনের কন্যা সাধনার সঙ্গে বিবাহ হয়। বিবাহের যৌতুক হিসেবে কল্যাণ শেখর সেন রাজবংশের কুলদেবী শ্যামারূপার মূর্তি ও তার হাতের তলোয়ারটিকে চেয়ে নেন এবং বিবাহের পরে বরাকর নদের তীরে এই দেবীমূর্তিকে কল্যাণেশ্বরী মন্দির স্থাপন করেন। কিন্তু এই ঘটনার কোন ঐতিহাসিক সত্যতা নেই বললেই চলে। শেখর রাজবংশের বিভিন্ন বংশতালিকায় কল্যাণ শেখরের রাজত্বকালের সময় সঠিক বলে গণ্য করা হলে, বল্লাল সেন ও তাঁর পুত্র লক্ষ্মণ সেন যে কল্যাণ শেখরেরর একশত বছর পূর্বেকার শাসক ছিলেন, একথা অনস্বীকার্য্য।

তথ্যসূত্র 

শেখর রাজবংশ
চন্দন শেখর

চন্দন শেখর পঞ্চকোট রাজ্য শাসনকারী শেখর রাজবংশের বাহান্নতম রাজা ছিলেন।

সংক্ষিপ্ত পরিচিতি 
চন্দন শেখর পঞ্চকোট রাজ্য শাসনকারী শেখর রাজবংশের একান্নতম রাজা কল্যাণ শেখরের জ্যেষ্ঠ পুত্র ছিলেন। তিনি ১৩১৬ খ্রিষ্টাব্দ হতে ১৩৪৭ খ্রিষ্টাব্দ পর্য্যন্ত রাজ্য শাসন করেন। দ্বিতীয় পুরন্দর শেখর নামক তার এক পুত্র ছিল।

তথ্যসূত্র 

 

শেখর রাজবংশ
দ্বিতীয় পুরন্দর শেখর

দ্বিতীয় পুরন্দর শেখর পঞ্চকোট রাজ্য শাসনকারী শেখর রাজবংশের তিপ্পান্নতম রাজা ছিলেন।

সংক্ষিপ্ত পরিচিতি 
দ্বিতীয় পুরন্দর শেখর পঞ্চকোট রাজ্য শাসনকারী শেখর রাজবংশের বাহান্নতম রাজা চন্দন শেখরের পুত্র ছিলেন। তিনি ১৩৪৭ খ্রিস্টাব্দ হতে ১৩৮৮ খ্রিস্টাব্দ পর্য্যন্ত রাজ্য শাসন করেন। দ্বিতীয় রামচন্দ্র শেখর, ভরত শেখর, লক্ষ্মণ শেখর ও শত্রুঘ্ন শেখর নামক তাঁর চার পুত্র ছিল।

তথ্যসূত্র 

 

শেখর রাজবংশ
দ্বিতীয় রামচন্দ্র শেখর

দ্বিতীয় রামচন্দ্র শেখর পঞ্চকোট রাজ্য শাসনকারী শেখর রাজবংশের চুয়ান্নতম রাজা ছিলেন।

সংক্ষিপ্ত পরিচিতি 
দ্বিতীয় রামচন্দ্র শেখর পঞ্চকোট রাজ্য শাসনকারী শেখর রাজবংশের তিপ্পান্নতম রাজা দ্বিতীয় পুরন্দর শেখরের জ্যেষ্ঠ পুত্র ছিলেন। তিনি ১৩৮৮ খ্রিষ্টাব্দ হতে ১৪২৭ খ্রিষ্টাব্দ পর্য্যন্ত হরিনারায়ণ উপাধি গ্রহণ করে রাজ্য শাসন করেন। দ্বিতীয় রাঘব শেখর ও পীতাম্বর শেখর নামক তার দুই পুত্র ছিল।

তথ্যসূত্র 

 

শেখর রাজবংশ
দ্বিতীয় রাঘব শেখর

দ্বিতীয় রাঘব শেখর পঞ্চকোট রাজ্য শাসনকারী শেখর রাজবংশের পঞ্চান্নতম রাজা ছিলেন।

সংক্ষিপ্ত পরিচিতি 
দ্বিতীয় রাঘব শেখর পঞ্চকোট রাজ্য শাসনকারী শেখর রাজবংশের চুয়ান্নতম রাজা দ্বিতীয় রামচন্দ্র শেখরের জ্যেষ্ঠ পুত্র ছিলেন। তিনি ১৪২৭ খ্রিস্টাব্দ হতে ১৪৭৮ খ্রিস্টাব্দ পর্য্যন্ত চতুর্গুঞ্জনারায়ণ উপাধি গ্রহণ করে রাজ্য শাসন করেন। শ্রীনাথ শেখর নামক তার এক পুত্র ছিল।

তথ্যসূত্র 

 

শেখর রাজবংশ
শ্রীনাথ শেখর

শ্রীনাথ শেখর পঞ্চকোট রাজ্য শাসনকারী শেখর রাজবংশের ছাপ্পান্নতম রাজা ছিলেন।

সংক্ষিপ্ত পরিচিতি 
শ্রীনাথ শেখর পঞ্চকোট রাজ্য শাসনকারী শেখর রাজবংশের পঞ্চান্নতম রাজা দ্বিতীয় রাঘব শেখরের পুত্র ছিলেন। তিনি ১৪৭৮ খ্রিষ্টাব্দ হতে ১৫১৮ খ্রিষ্টাব্দ পর্য্যন্ত বিষ্ণুনারায়ণ উপাধি গ্রহণ করে রাজ্য শাসন করেন। হীরালাল শেখর নামক তার এক পুত্র ছিল।

তথ্যসূত্র 

 

শেখর রাজবংশ
অমৃত মন্দির

অমৃত মন্দির হল বাংলাদেশের উত্তর-পূর্বাঞ্চলের হবিগঞ্জ জেলার লাখাই উপজেলায় অবস্থিত একটি মন্দির ও আশ্রম।

অবস্থান 
অমৃত মন্দিরটি বাংলাদেশের হবিগঞ্জ জেলার লাখাই উপজেলার বামৈ ইউনিয়নের কাটিহারা মৌজার বামৈ গ্রামে অবস্থিত।

ইতিহাস 
ঠাকুর দয়ানন্দ দেব কর্তৃক এই মন্দিরটি ১৯১৮ সালে প্রতিষ্ঠা করা হয়।

তথ্যসূত্র

বহিঃসংযোগ 
 অমৃত মন্দির - জাতীয় তথ্য বাতায়ন।

হবিগঞ্জ জেলার হিন্দু মন্দির
হিন্দু তীর্থ
হীরালাল শেখর

হীরালাল শেখর পঞ্চকোট রাজ্য শাসনকারী শেখর রাজবংশের সাতান্নতম রাজা ছিলেন।

সংক্ষিপ্ত পরিচিতি 
হীরালাল শেখর পঞ্চকোট রাজ্য শাসনকারী শেখর রাজবংশের ছাপ্পান্নতম রাজা শ্রীনাথ শেখরের পুত্র ছিলেন। তিনি ১৫১৮ খ্রিস্টাব্দ হতে ১৫৬০ খ্রিস্টাব্দ পর্য্যন্ত গণেশনারায়ণ উপাধি গ্রহণ করে রাজ্য শাসন করেন। দ্বিতীয় জগমোহন শেখর, কালীদাস শেখর ও পুরুষোত্তম শেখর নামক তাঁর তিন পুত্র ছিল।

তথ্যসূত্র 

 

শেখর রাজবংশ
বেঘোভূত

বেঘোভূত বাংলাদেশ ও পশ্চিমবঙ্গের দক্ষিণাঞ্চলের একটি জনপ্রিয় কল্পিত চরিত্র। এরা হলো সেইসব মানুষের আত্মা যারা বাঘের আক্রমণে মৃত্যুবরণ করেছে বলে বিশ্বাস করা হয়। সাধারণত সুন্দরবন এলাকায় এধরনের ভূতের কথা বেশি প্রচলিত; কারণ এই অঞ্চলটি বাঘের অভয়ারণ্য। এসব ভুতেরা জঙ্গলে মধু আহরণে আগত গ্রামবাসীকে ভয় দেখায় এবং বাঘের সন্নিকটে নিয়ে যেতে চেষ্টা করে। মাঝে মাঝে এরা গ্রামবাসীদের ভয় দেখানোর জন্য বাঘের স্বরে কেঁদে উঠে।

আরো দেখুন 
 বাংলা সাহিত্য
 বাংলাদেশের সংস্কৃতি
 পশ্চিমবঙ্গের সংস্কৃতি

তথ্যসূত্র

বহিঃসংযোগ 
 সত্যজিৎ রায়ের সাহিত্যকর্ম

ভূত
ভারতের কুসংস্কার
বাংলাদেশের কুসংস্কার
বাঙালি সংস্কৃতি
পারাকাস সংস্কৃতি

পারাকাস সংস্কৃতি দক্ষিণ আমেরিকার একটি প্রাচীন সংস্কৃতি। বর্তমান পেরুর পশ্চিমে দীর্ঘ প্রশান্ত মহাসাগরীয় উপকূলের দক্ষিণ অংশে পারাকাস উপদ্বীপ সংলগ্ন ইকা অঞ্চলে মোটামুটি খ্রিস্টপূর্ব ৯০০ থেকে ১০০ অব্দের মধ্যে বিকশিত যে সংস্কৃতির নজির পাওয়া যায়, তাই ঐতিহাসিকদের কাছে পারাকাস সংস্কৃতি নামে পরিচিত। পারাকাস উপদ্বীপে প্রাপ্ত ধ্বংসাবশেষগুলো থেকেই এই সংস্কৃতির মানুষের সম্পর্কে সবচেয়ে বেশি জানতে পারা গেছে। ১৯২০'র দশকে বিখ্যাত পেরুভীয় প্রত্নতত্ত্ববিদ হুলিও তেলিও প্রথম এই সংস্কৃতির বিষয়ে অনুসন্ধান চালান। বড় বড় কবরস্থানে একসাথে অনেক মৃতদেহর সৎকার করা, মৃতদেহকে মমি করে রাখা, জলসেচের জন্য কাটা খালের বিন্যাস, সোনা পিটিয়ে তৈরি অলঙ্কার ও মুখোশ, অবসিডিয়ান ছুরি, মৃৎপাত্র এবং উন্নত রঙীন ও জটিল বয়নশিল্প এই সংস্কৃতির বিশেষ বৈশিষ্ট্য।

ইকা উপত্যকা অঞ্চলে পারাকাস সংস্কৃতির মানুষদের বসবাস কালেই যতদূর সম্ভব উত্তর থেকে খ্রিস্টপূর্ব ১৫০ অব্দ নাগাদ এক নতুন সংস্কৃতির মানুষদের ঐ উপত্যকায় আগমণ ঘটে। এরপর অন্তত এক প্রজন্ম বা তার কিছু বেশি সময়কাল পারাকাস উপদ্বীপ ও ইকা উপত্যকা, দুই অঞ্চলেই এই দুই সংস্কৃতির মানুষই পাশাপাশি বসবাস করতে থাকে। এই নতুন সংস্কৃতির মানুষদের টোপারা বলে অভিহিত করা হয়। পারাকাস  ও  টোপারা  সংস্কৃতির মধ্যে মিশ্রণের ফলেই পরবর্তী নাজকা সংস্কৃতির উদ্ভব ঘটে। পারাকাসদের সুক্ষ বয়নশিল্প ও মৃৎশিল্পের দক্ষতা এই নতুন সংস্কৃতিতেও গৃহীত হয়। যদিও পারাকাসদের বয়নশিল্পের যা কিছু নিদর্শন শুষ্ক উপকূল অঞ্চল থেকেই বেশি পাওয়া গেছে, সাম্প্রতিক গবেষণায় যথেষ্ট প্রমাণ পাওয়া গেছে যে এই সংস্কৃতির মানুষদের আন্দিজ পর্বতের উচ্চভূমিতেও যাতায়াত ছিল। সেখানেও তারা বসতি স্থাপনও করেছিল।

আরও দেখুন
 আন্দীয় সভ্যতা
 নাজকা সংস্কৃতি
 নাজকা রেখা

তথ্যসূত্র

প্রাচীন সভ্যতা
দক্ষিণ আমেরিকার প্রাচীন সভ্যতা